b'\n_START_ARTICLE_\nScience\n_START_PARAGRAPH_\nScience (angle\xc5\xa1ko Znanost) je znanstvena revija. Izdaja jo Ameri\xc5\xa1ko zdru\xc5\xbeenje za napredek naravoslovnih znanosti (American Association for the Advancement of Science, kratica AAAS). Velja za eno vodilnih revij na svetu na svojem podro\xc4\x8dju. Izhaja tedensko. Ima 130.000 naro\xc4\x8dnikov, od tega mnogo ustanov, kot so univerze. Prav tako obstaja spletna izdaja. \xc5\xa0tevilo bralcev ocenjujejo na 1 milijon._NEWLINE_Te\xc5\xbei\xc5\xa1\xc4\x8de revije je na objavljanju izsledkov najpomembnej\xc5\xa1ih znanstvenih raziskav ali poro\xc4\x8danjih o njih. Prav tako so objavljene novosti in mnenja o znanstvenih temah. Podro\xc4\x8dje, ki ga pokriva, je enako kot pri glavnem konkurentu Nature, celotno naravoslovje, vendar s poudarkom na biologiji, predvsem genetiki in biotehnologiji. Poleg Nature velja za eno najuglednej\xc5\xa1ih revij s tega podro\xc4\x8dja.'